Zhantas/Cleaned-Kyrgyz_Wikipedia huggingface dataset:
Курманбекова Жыпаркан

Курманбекова Жыпаркан (12. 9. 1956-ж. туулган, Жумгал району, Баш-Кууганды кыштагы) - эмгек ардагери, тажрыйбалуу дасыккан педагог жана жетекчи кызматкер.
 
 Кыргыз мамлекеттик университетинин география факультетин бүтүргөн (1979).
 Эмгек жолун ошол эле жылы Суусамыр орто мектебинде география мугалими болуп баштаган.
 Кийинчерээк 2002-05-жылдары тарбия иштери боюнча директордун орун басары болуп эмгектенген.
 Бишкекте өткөрүлгөн республикалык «Манас» эпосу жана Манастьга осуяты класстык саат номинация конкурсунда эң жакшы методикасы үчүн 4-орунду алган (2000) Суусамыр айыл өкмөтүнүн, облустук жана райондук Ардак грамоталар менен бир нече жолу сыйланган.
 2005-жылдан ардактуу эс алууга чыкканына карабастан топтолгон билим-тажрыйбасын окуучуларды тарбиялоого жумшап, учурда да эмгектенип келүүдө.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Кутуев Кушубак

Кутуев Кушубак (1895, Суусамыр өрөөнү -1980, ошол эле жер) - алгачкы жетекчи кызматкер, Совет бийлигин чыңдоочулардан.
 
 1927-ж. Тескейде Кургак-Кайкы жайлоосунда Кыргызстандагы 1-жайлоо кеңеши өткөзүлүп, аны көрүнүктүү партиялык ишмер Абдыкадыр Орозбеков башкарган.
 Ал жыйында К. Кутуев Жайлоо кеңешинин мүчөсү болуп шайланган.
 1929-ж. артель уюштурулуп, анда ал кызматчы, 1930-37-жылдары Суусамырдагы 1-Май айыл кеңешинде алгачкы төрага болуп эмгектенген.
 1937-ж. репрессияга кабылып, Нарын түрмөсүндө жатып, 1938-жылдын аягында чыккан.
 1939-42-жылдары Жумгал районундагы «Кайырма» колхозунда, 1942-43-жылдары Суусамырдагы «Үлгү» колхозунда башкарма, 1943-50-жылдары 1-Май айыл кеңешинин төрагасы, 195053-жылдары «Кызыл-Ой» колхозунун башкармасы болуп иштеген.
 Токтогон уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Кумаров Болоткан Советбекович

Кумаров Болоткан Советбекович (4. 4. 1963-ж. туулган, Сокулук району, Белогорка кыштагы) - мамлекеттик ишмер.
 
 Ысык-Көл облусунун Түп районундагы Ысык-Көл совхоз-техникумун (1982)-агроном, Беларус айыл чарба академиясын бүтургөн (1989)-окумуштуу агроном.
 Эмгек жолун 1982-ж. Сокулук районунун кант кызылчасы боюнча тажрыйба-селекция станциясында инженер-гидротехник болуп баштаган.
 1982-84-жылдары Советтик Армиянын катарында кызмат өтөйт. Караганда шары.
 Ал 1989-91-жылдары Кара-Балта совхоз-заводто гидротехник, башкы агроном, 
 1992-95-жылдары Жайыл райондук айыл чарба башкармалыгында башкы агроном, начальниктин орун басары, Сосновка айылындагы «Талды-Булак» айыл-чарба кооперативинин төрагасы(мурдагы Крупская атындагы колхоз), 
 1996-ж. Сокулук райондук айыл чарба комитетинде төраганын орун басары, 
 1996-98-жылдары Сокулук районунун жерди иштетүү жана жайгаштыруу башкармалыгынын начальниги, 
 1998-2001-жылдары Сокулук районунун акиминин 1-орун басары.
 2001-2002-жылдары Нарын облустук губернаторунун 1-орун басары, 
 2002-2004-жылдары Премьерминистрдин аппаратында бөлүмдүн начальниги, 
2004-2005-жылдары эл аралык интеграция жана кызматташуу министрлигинде министрдин орун басары,
04.2005-ж. Премьер-министрдин аппаратында башкармалыктын жетекчисинин орун басары, 
 2005-07-жылдары Кыргыз Республикасынын Президентинин Администрациясында сектор башчы, 2007-09-жылдары Сокулук районун акими болуп эмгектенген.
 2009-2010-жылдын апрелине чейин Чүй облусунун мамлекеттик администрациясынын башчысы - губернатор болуп эмгектенген.
 Теги суусамырлык, чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Кулукеев Медербек Алыгулович

Кулукеев Медербек Алыгулович (1937, Суусамыр өрөөнү - 2009, Сокулук району Ново-Павловка айылы) -эмгек ардагери.
 
Республикага эмгек сиңирген мал доктур.
 Фрунзе шаарындагы медициналык орто окуу жайын артыкчылык диплому менен (1956) жа Кыргыз айыл чарба институтунун ветеринария факультетин бүтүргөн (1961).
 Эмгек жолун 1961-ж. Токтогул районундагы «Үч-Терек» совхозунда башкы мал доктур болуп баштаган.
 1966-75-жылдары Ош облусунун Кара-Суу районундагы «Кеңеш» совхозунда башкы мал доктур,
 1975-95-жылдары Кыргыз айылчарба министрлигине караштуу Суусамыр зооветеринария аймагынын башчысы болуп иштеген.
 Кийин жеке ветеринариялык дарыкана ачкан.
 Өкмөттүк ж. б. бир нече грамоталар менен сыйланган.
 1980-ж. «Кыргыз Республикасынын эмгек синирген ветеринария врачы» наамын алган.
 1970-ж. Лениндин 100 жылдык юбилейлик жана 1984-ж. «Эмгектин ардагери» медалдарына татыктуу болгон.
 1997-жылдан Кыргыз Республикасынын алдында сиңирген өзгөчө эмгеги үчүн атайын эс алууга чыккан.
Чал Уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Кулуева Эльнура Шабданбековна

Кулуева Эльнура Шабданбековна (5. 4. 1977-ж. туулган, Кызыл-Ой кыштагы) - журналист.
 
Кыргыз Улуттук университетинин журналистика факультетин бүтүргөн (1998).
 1996-97-жылдары «Кыргыз руху» гезитинин, «Учкун» саясий-коомдук басылмасында кабарчы.
 1997-2003-жылдары «Аалам» газитинде редактордун орун басары, жооптуу катчысы болуп иштеген.
 2003-04-жылдары «Кыргыз руху» газетасынын башкы редактору.
 2005-ж. «Аалам» басылмасында редактор, башкы редактор.
 «Жаңы ордо» гезитинин жооптуу катчысы (2006), 2007-2010-жылдары «Алиби», «Аман» коомдук-укуктук гезиттеринин башкы редактору.

Ч. Айтматов атындагы клубдун мүчөсү.
Бир нече Ардак грамоталар менен сыйланган.
Кыргыз Республикасынын Башкы прокуратурасынын «Мыкты журналисти» наамына татыктуу болгон.
Кыргыз маданиятына эмгек сиңирген ишмер Кулуев Шабданбектин кызы.
Жаманбай уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Кулуев Шайбек

Кулуев Шайбек (28. 12. 1958-ж. туулган, Кызыл-Ой кыштагы) - педагог, жетекчи кызматкер.
 
Пржевальск шаарындагы педагогика институтунун физика факультетин бүтүргөн (1981).
Эмгек жолун Жумгал райондук эл агартуу бөлүмүндө инспектор болуп иштеп баштаган.
1983-92-жылдары Кызыл-Ойдогу мектепте физика мугалими, окуу-тарбия башчысы, 2006-жылдан директор болуп иштеп келе жатат.
Жаманбай уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Кулуев Шадыбек

Кулуев Шадыбек (1948-ж. туулган, Кызыл-Ой айылы, Жумгал району) - айыл чарба кызматкери.
 
 Айыл чарба институтунун агрономия факультетин бүтүргөн (1971).
 1971-жылдары Жумгал РАПОсунда, «Кызарт» совхозунда агроном, «Өрнөк» колхозунда бөлүм башчы, башкы агроном, 1978-ж.
 Суусамыр МЖСинде агроном, 1980-94-жылдары Суусамыр совхозунда партиялык комитеттин катчысы, башкы агроному болуп эмгектенген.
 1994-95-жылдарда «Кызыл-Ой» бириккен чарбасынын төрагасы.
 Райондук жана айылдык кеңештин депутаты болгон.
 Грамоталар жана дипломдор менен сыйланган.
 Жаманбай уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Кулубаев Артык Токумович

Кулубаев Артык Токумович (18. 10. 1967-ж. туулган, Кызыл-Ой кыштагы) - коомдук ишмер.
 
Жеке ишкерлик менен да алектенет.
Орто мектепти 1984-ж. аяктаган.
Андан соң Советтик Армиянын катарында кызмат өтөгөн (1985-87).
Бишкектеги С. Чокморов атындагы көркөм кол өнөрчүлүк окуу жайын (1993) жана И. Арабаев атындагы педагогикалык университеттин география факультетин сырттан окуп бүтүргөн (2010).

Эмгек жолун 1993-ж. Түркмөн орто мектебинде мугалим болуп баштаган.
1999-жылдан эл аралык өкмөттүк эмес уюмдар менен бирге коомдук иштерде алектенет.
ПРООНдун жакырчылыкты жоюу программасы боюнча айылдык лидер болгон.
Кызыл-Ой кыштагындагы кароосуз калган клубду өз каражатына ремонттоп, элдин кызматы үчүн пайдаланууга мүмкүнчүлүк түзгөн.
Эмерек ремонттоп жасоочу цех уюштуруп, иштетип келет.

Кийинчерээк дагы бир эскирип калган имаратты оңдоп, айылдык ресурстук борборду Суусамыр өрөөнүндө биринчилерден болуп ачкан.
«Кызыл-Ой» айылдык бирикмесинин жетекчиси (2004), ошол эле жылы «Кызыл-Ой» коомдук бирикмесинин уюштуруучусу, айыл туризми тобунун координатору (2005), Суусамырдагы Кызыл-Ой айылдык АРИС программасы боюнча төрага (2006), Суусамырдагы жайыттарды жакшыртуу долбоорунун айылдык мобилизатору болуп шайланат, алыскы жайыттар кеңешинин мүчөсү (2008).

Фельдшер-акушердик пунктун ремонттолушуна да өз салымын кошуп, фото салон ачууга көмөктөшкөн.
Айылдын коомдук иштерийе активдүү катышып келет.
Ал Суусамыр айыл өкмөтүнүн, Жумгал райондук жана Чүй облусгук акимчиликтердин Ардак грамоталары менен сыйланган.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Кулсереков Асанбек

Кулсереков Асанбек (15. 3. 1933-ж. туулган, 1-Май кыштагы) - эмгек ардагери.
 
1953-ж. Жумгал районуна караштуу Кайырма орто мектебин жана 1954-жылдары Токмоктогу 6 айлык механизаторлордун курсун бүтүргөн.
Суусамыр МЖСинде 1968-жылга чейин тракторист болуп иштеген.

1961-1992-жылдары кой чарбасында башкы чабан болуп эмгектенген.

Ал «СССРдин Эл чарба жетишкендиктери» (эки жолу) төш белгиси, «Эмгектеги артыкчылыгы үчүн», «Эмгек ардагери » жана Лениндин 100 жылдык юбилейлик медалдары, «Эмгек Кызыл Туу» жана Ленин ордендери, СССР Айыл чарбасынын отличниги төш белгиси менен сыйланган.
СССРдин 9-, 10-беш жылдыктарынын ударниги болгон.

Ошондой эле баалуу сыйлыктардын да (1971-ж., Москвич 412; 1980-ж., Нива; 1990-ж., УАЗ) ээси.
Учурда жеке менчик фермерлик менен алектенет.
Шааболот уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Кулжыгач Кудайберди уулу

~Кудайберди уулу Кулжыгач бий — Чекир Молдонун небереси, Кудайберди уулу  Кулжыгач өз заманында журт башкарган кутмандуу бий болгон.  Тарых барактарынын бүктөмдөрүн ачып, сүрүштүрүп көрсөк, туулган жылы болжол менен  1590-1670 жылдар аралыгында жашаган инсан. Ал Түгөлдүн Сайынан Кабак, Толук, Суусамырга чейинки элди башкарган. Баатыр да болгон.

1828-жылга чейин ошол аймактагы эл - «кулжыгач эли», 1898-ж. орус падышачылыгы жүргүзгөн жер-суу реформасынан кийин «Кулжыгач болуштугу», 1934-жьшга чейин «Кулжыгач айылы» аталган. Эл оозунда анын калмак баскынчыларына каршы баатырдык менен күрөшкөнү көп эскерилет. Кулжыгач бийдин доорунда калмактар кыргыз-казактарга кол салып, чабуул коюп башташкан. Кулжыгач чекир саяк уруусунун башында туруп, калмактар менен болгон бир нече жолку согуштарга катышкан. Ал чабыштардын бири Ат-Башыда болгон. Чериктердин бийи Акмат бий  ошол согуштан кийин Кулжыгач бийге ыраазычылык иретинде иниси Намазбектин кызы Супкананы жубайлыкка берген. Кулжыгач бийдин  тушунда Кыргызстандын түндүгүн: Жолболду бий, Акмат бий, Чаа бий, Калча бий, Каракүчүк, Койсары бий дегендер башкарып турушкан. 

Кулжыгач бийдин байбичеси (Күрүчбектин кызы) Сейнептен: Караболот, Шаболот, Алыке, Коюке деген уулдар туулган. Ал эми Супкана деген экинчи аялынан: Сүтэмген, Итэмген деген эгиздер. Экөө өз заманыда калмактарга каршы күрөшкөн элдик баатырлар болгон. Эгиз баатырлар Анжиян тараптан жолборс чабышкан.

Колдонулган Адабият: Тоголок Молдонун санжырасы. Кыргыздар-2. “Кыргызстан басмасы” - 1993-жыл. Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл.

Категория:Арип боюнча инсандар
Категория:Суусамыр району
Категория:Баатырлар
Категория:Саяк уруусунун баатырлары
Кудайберген Райымбек уулу

Кудайберген Райымбек уулу (1867, Сары-Камыш Төр-жайлак жайлоосу - 1916, Кең-Суу өрөөнү) - боргемик элинен чыккан чоң манап.
 
Чынжырлуу манаптардын катарына кирген.
Атасы Райымбек боргемик элинде старчын (старшина чини) болгон.
Кубары кадимки Кемпир баатыр.
Жашынан арабча жаза билген.

16 жаш курагында эл башкарууга аралашкан.
1905-07-жылдары Суусамыр болуштугунда Сары-Камыш карап турганда болуш болгон.
Ал калыс, кыраакы акылман адам экен.

Түнкүсүн айыл кыдырып, кимдин коломтосунун оту эрте өчүп калса, байлардан жардам бердиртип турган.
Жайлоо пул, туяк пул ж. б. салык жыйноочуларды, айылды аралатпай эле өз жанынан төлөп берип, «керек болгондо элден кийин алып алам» деп салык жыйноочуларга конок каадасын көрсөтүп, кайтарып жиберчи экен.
1916-жылдагы Үркүндөн боргемик элин Кытайга качырбай, Орусиянын «жазалоочу отрядына» кырдырбай коргоп, КеңСуунун оозунан тосуп, аларга сый-урмат көрсөтүп, элин сактап калган.

Канат хандын уулу Карыпбай менен Гүласалдын (курманкожо элинин манабы Курмандын кызы болгон.
Аны Чойбектин Абдылдабек деген уулу ала качып алган.
Ошонун негизинде чыр чыккан) чырдуу окуясын чечүүдө тогуз бийге төрагалык кылып, Канат ханды суракка алган.
Сары-Камышта Кең-Суу айылында күмбөзү бар.

1908-ж. Суусамыр өрөөнүндөгү Төржайлак жайлоодо атасы Райымбекке аш берет.
Аштын чыгымын эл көтөрөт.

Ашта эр сайыш болуп, биринчи сайышта эки найза белинен сынып кетип, экинчи сайышканда жумгалдык Аксакал Эрназарды сайып өлтүргөн.
Анын кунуна бир тогуз мал айып берген.
Байманаптар олжо деп талап кеткен.

Боргемик элинен чыккан тектүү манап, чечкиндүү, калыс жана кайрымдуу, көрүнүктүү инсан катары элдин эсинде сакталып калды.
Боргемик элинен.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Конушбаев Оболкан

Конушбаев Оболкан (1932-ж. туулган, Кызыл-Ой кыштагы) - эмгек ардагери.
 
Эмгек жолун мектепти аяктаган соң, колхоздо иштеп баштаган.
1957-жылдан 1970-жылга чейин чабан болуп эмгектенип, андан кийин Москва районундагы «Дружба» колхозунун Суусамырдагы Кызыл-Ой бөлүмүнүн башчысы болуп бир нече жыл иштеген.

Бир нече жолу айылбашкармаларды даярдоочу курстарда окуган (1953).
1934-жылдары Фрунзе колхозунда (Кызыл-Ой) эсепчи, 1940-ж. Жумгал районунун ички иштер бөлүмүндө участкалык милиционер, райондук партиялык комитетте согуш шптери боюнча бөлүмдун башчысы, райкомдо инструктор (1948) болуп иштеген.

1948-52-жылдары Жумгал районунун « Кызыл Кыргызстан», 1954-жылдары Фрунзе атындагы колхоздордо башкарма болуп эмгектенген.
«Улуу Ата Мекендик согушта Германияны жеңгендиги үчүн» медалы менен сыйланган.
Райондук, айылдык, областтык кеңештердин бир нече жолку чакырылыштарынын депутаты болгон.
Кулуев Шабданбектин атасы.
Жаманбай уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Конушбаев Алмазбек Кадырбекович

Конушбаев Алмазбек Кадырбекович (9. 5. 1950-ж. туулган, Суусамыр кыштагы) - жетекчи кызматкер.
 
Фрунзедеги политехникалык институтун бүтүргөн (1974).
Жолдомо боюнча Уфа шаарына жөнөтүлгөн. 

Ал жерде «Трест газ трубопровод» ишканасында начальниктин орун басары болуп эмгектенген (1974-84).
Кыргызстанга келип Кайыңды шаарчасындагы автобазасынын директору, Аламүдүн кыштагындагы техникаларды тейлөө станциясында директор болуп иштейт.
Андан кийин 1996-98-жылдары Жол транспорту жана коммуникация министрлигиндеги Темир жол башкармалыгында ФОБто (жүргүнчүлөрдү тейлөө фирмасында) начальник болуп эмгектенген.

Учурда жеке чарбасы менен алектенет.
Жаманбай уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Койчукеев Мухамбет

Койчукеев Мухамбет (1978-ж. туулган, 1-Май кыштагы) - көк бөрүчү, улуттук оюн «Көк бөрү» боюнча эл аралык спорттун чебери.
 
Эмгек жолун 1995-ж. мал чарбасында иштөөдөн баштаган.
 1998-ж. Сокулук районунун «Рассвет» көк бөрү командасынын курамына оюнчу болуп кирген.
 Ошондон анын улакчылыкка болгон кызыгуусу артып, Кыргызстанда, Казакстанда жана Орто Азияда көк бөрү боюнча өткөрүлгөн мелдештерге катышып бир нече жолу чемпион болгон.
 1999-ж. эң көп улак таштагандыгы үчүн грамота жана «эң мыкты» көк бөрүчү наамы ыйгарылып, Өзбек Республикасынын жана Чүй облусунун I даражадагы дипломдору берилген.
 1999-ж. 1-орунду алгандыгы үчүн, 1999-жылдын эң мыкты оюнчусу болгондугу үчүн Ардак грамоталар менен сыйланган.
 2001-ж. Чүй облусунун I даражадагы, Президенттин кубогу үчүн болгон мелдеште, «Ноорузда» I (2002) жана II даражадагы (2 жолу; 2008, 2009), 2003-ж.
 Астана шаарынын күнүн майрамдоодо I даражадагы, 
 2005-ж. Чүй облусунун Спартакиадасында III даражадагы дипломдор менен сыйланган.
 «Көк бөрү» оюнунда көрсөткөн чеберчилиги үчүн Кыргыз «Көк бөрү» федерациясынын президенти Аскар Салымбеков «Нива» автомашинасын жана Бшнкектен бир бөлмөлүү үйдүн ачкычын тартуулаган.

Ошондой эле Өзбек Республикасынын «Тико» жеңил машинасы да ыйгарылган.
Азыр да көк бөрү оюнунун мелдештерине активдүү катышып, жаш муундагы көк бөрүчүлөргө насаатчылык кылууда.
Учурда 1-Май орто мектебинде чарба иштерин башкарып келүүдө.
Шааболот уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Койчукеев Муса

Койчукеев Муса (12. 1. 1935, 1-Май кыштагы - 14. 11. 1965)улуттук оюндар спартакиадасынын чемпиону (1966).
 
 Оодарыш боюнча да чоң балбан болгон.
 Эмгек жолун 1962-ж. Фрунзе токой чарбасында жылкычы болуп баштаган.
 1965-жылдан Москва районунун «Дружба» колхозунда чабан, 
 1975-82-жылдары Суусамырдагы 1-Май аймак башчысы, 
 1982-91-жылдары «Кызыл-Ой» совхозунда ферма башчы болуп эмгектенген.
 Ал улуттук ат оюну эр эңиштерге катышып, Республиканын жана Чүй облусунун бир нече жолку чемпиону болгон.
 1966-ж. Москвада өткөн улуттук спартакиадага катышып чемпиондук наамын жеңип алган.
 1970-ж. «Эмгектеги каармандыгы» медалы менен сыйланган.
 Шааболот уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Кожоналиев Байыш Мекишович

Кожоналиев Байыш Мекишович (13. 7. 1948-ж. туулган, Кызыл-Ой кыштагы) - эл агартуунун отличниги (1981), жетекчи кызматкер.
 
Кыргыз мамлекеттик университетинин математика факультетин бүтүргөн (1971).
1956-66-жылдары Москва районунун Александровка кыштагындагы орто мектепти аяктаган.

Эмгек жолун 1971-72-жылдары Калинин районунун Фрунзе орто мектебинде математика мугалими болуп баштаган.
Андан соң Суусамыр орто мектебинин мугалими (1972-76), кийинчерээк Суусамыр жатак мектебинин башчысы болгон.
1977-81-жьшдары Панфилов районунун 8-Март жана 1981-85-жылдары Жайыл районундагы Суусамыр орто мектебинин директору болуп иштеп, үч кабаттуу мектептин курулушуна зор салым кошкон.

Ардактуу эс алууга чыкканына карабай мектепте эмгектенип келүүдө.
Райондук жана элге билим берүү бөлүмдөрүнүн ардак грамоталары менен сыйланган.
Кырбаш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Кожомкулов Муктар

Кожомкулов Муктар (1920, Суусамыр өрөөнү, Жоо-Жүрөк өзөнү - 1992, Кожомкул айылы) - Кожомкул балбандын баласы.
 
Алгачкы агартуучулардан.
Улуу Ата Мекендик согуштун катышуучусу (1942-43).
ЖалалАбад шаарындагы педагогикалык окуу жайын сырттан окуп бүтүргөн (1968).

Согуштан кайткандан кийин 8-Март негизги мектебинде мугалим, кийинчерээк директор болуп эмгектенген (1943-51).
Ал С.Мырзакматов атындагы орто мектепте мугалим болуп иштеп жүрүп (1951-80), ардактуу эс алууга кеткен.
Өрөөндөгү жаш өспүрүмдөргө билимтарбия берген алгачкы мугалимдерден.
Жаныш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Кожомкул орто мектеби

Кожомкул орто мектеби - Мырзакматов Сапарбек атындагы Суусамыр айыл округуна караштуу Кожомкул кыштагында жайгашкан.
 
Жети-Кул айылында 1927-жылы Кара-Суу мектеби болуп негизделген.
Мектептин атайын имараты жоктугунан окуучулар байлардан конфискацияланып алынган үйлөрдүн улам бирине которулуп окушкан.
Мындай ыңгайсыз абалдан чыгаруу үчүн атактуу балбан, ошол кездеги айыл кеңешинин төрагасы Кожомкул Каба уулунун демилгеси менен 1937-38окуу жылына карата төрт бөлмөлүү мектеп имараты курулуп бүтөт.

Мектепти жергиликтүү усталар - Апыш Буланов, Бейшенбай Маадамилов, Жекшенби Кен-жалиев, Чачтыбек Жалиевдер курушкан.
Ал эми курулуш материалдарын эл эки-үч бел ашып Көлмө деген жерден атка артып алып келип турушкан.
Мектептин курулушуна алгачкы директор Шакен Токтомушев, мугалимдери Текиш Эркегулов, Насыр Байтурсунов ж. б. демилгечилерден болуп, чоң жардам көрсөтүшкөн.

Мектеп адегенде башталгыч, андан кийин жети жылдык, 1968-жылдан орто мектеп.
Ушул мектептин негизинде 8Март орто мектеби ачылган.
1994-жылдан Сапарбек Мырзакматов атында.
1927-28-жылы алгач Шакен Токтомушев, андан кийин Насыр Байтурсунов, Муктар Кожомкулов (1981-2007), Уланбек Жусупакматов ж. б. (1945-52) ж. б. жетекчи болушкан.

2007-жылдан Орозаалы Сагынбаев жетектейт.
Мектепте 2007-10-окуу жылына карата 23 мугалим (а. и. 21 жогорку, 2 атайын орто билимдүү, 6 эл агартуунун отличниги, бир мугалим Кыргыз Республикасынын Ардак грамотасын алган) эмгектенип, 188 окуучу билим алууда.
Совет бийлиги орногон алгачкы жылдары Кара-Суу деген жерде Суусамыр элинин сабатсыздыгын жоюуну алгачкылардан болуп чал уруусунан чыккан Муратаалы уулу Үсөнаалы уюштуруп, балдарды жер төлөдө окуткан.
Алардын ичинде белгилүү инсандар Насыр Байтурсунов, Мансур Зайнидинов, Жусупакмат Данияров, Жакып Чоконов, Аргымбай кызы Турду, Насыр Ысырайылов ж. б. болушкан.

Мектептин учурдагы типтүү имараты планга 2004-05-ж.
киргизилип, 2006-ж. буткөрүлгөн.
Бул мектептин курулушуна ошол учурдагы Суусамыр айыл өкмөт башчысы С.
Төралиев демилгечи болгон.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Кожомкулдун күмбөзү

Кожомкулдун күмбөзү - Суусамырда Кожомкул кыштагынын чыгышында, Жоо-Жүрөк тоосунун этегиндеги дөңдөн орун алган.
 
Аны 1956-ж. Өтөбай уулу Исабек тургузган.
Күмбөз ылай кыштан тургузулгандыктан урап, бузулуп калган.
Кожомкул балбандын 1989-ж. өткөрүлгөн 100 жылдык мааракесине карата кайрадан калыбына келтирилип, оңдолгон.
Бирок 1992-ж. Суусамыр жер титирөөсүндө кайрадан урап калган.

1997-ж. Суусамыр айыл өкмөтунун төрагасы С. Төралиев демилге көтөрүп, аны Жайыл районунун акими К. С. Сыйданов колдоп, күмбөз кайра мурунку калыбына келтирилген, сейсмикалык пояс куюлуп, эшиги түштүктү каратылып, чарчы формасында бышкан ак кыштан (силикат) тургузулган.
Негизин бетон түзүп, ал сыртынан кызгылт таш менен капталган.
Бийиктиги кумпасы менен 5,3 м.

Алгач күмбөздө арабча жазуу болгон, аны Ишенаалы молдо жазган.
Кийинчерээк жок болуп кеткен.
Күмбөздун алдыңкы эки бурчу жылдызчалары бар соколоктор менен кооздолгон.
Эшигинин үстүнө гранит такта орнотулуп, ага Кожомкулдун аты-жөнү, туулган жана өлгөн жылдары жазылып коюлган.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар